wickkiey/tamil-wikipedia-chunked huggingface dataset:
# சின்னத்தம்பி பெரியதம்பி

## நடிகர்கள்

- சத்யராஜ் - பெரியதம்பி
- பிரபு - சின்னத்தம்பி
- நதியா - கவிதா
- சுதா சந்திரன்
- காந்திமதி - சின்னத்தம்பி, பெரியதம்பியின் பாட்டி
- விஜயன் - சுதா சந்திரனின் சகோதரர்
- நிழல்கள் ரவி
# சின்னத்தம்பி பெரியதம்பி

## பாடல்கள்

கங்கை அமரன் இசையமைத்த இப்படத்தில் இடம்பெற்ற பாடல்கள் அனைத்தும் சிறப்பான வரவேற்பு பெற்ற பாடல்களாகும். *ஒரு காதல் என்பது* என்ற பாடலுக்கு மட்டும் இளையராஜா இசையமைத்திருந்தார்.  
| **எண்** | **பாடல்** | **பாடகர்(கள்)** | **பாடலாசிரியர்** | **நீளம் (நி: நொ)** |  |
| --- | --- | --- | --- | --- | --- |
| 1 | "சின்னத்தம்பி பெரியதம்பி" | கங்கை அமரன் | கங்கை அமரன் | 03:40 |  |
| 2 | "என் பாட்ட கேட்டா" | எஸ். பி. பாலசுப்பிரமணியம் | வைரமுத்து | 04:21 |  |
| 3 | "மாமன் பொண்ணுக்கு" | மலேசியா வாசுதேவன், எஸ். பி. பாலசுப்பிரமணியம் | கங்கை அமரன் | 04:09 |  |
| 4 | "மழையின் துளியிலே" | சித்ரா | வைரமுத்து | 04:21 |  |
| 5 | "ஒரு ஆல மரத்துல" | சித்ரா | *மாதம்பட்டி* சிவகுமார் | 04:20 |  |
| 6 | "ஒரு காதல்" | எஸ். பி. பாலசுப்பிரமணியம், எஸ். ஜானகி | வைரமுத்து | 04:49 |  |
| 7 | "யா யா" | எஸ். பி. சைலஜா | கங்கை அமரன் | 04:04 | } |
# சின்னத்தம்பி பெரியதம்பி

## தயாரிப்பு

தாரா சிவகுமார், கே.பத்மாவதி, எம்.எல்.நல்லமுத்து ஆகியோர் தயாரித்த இப்படத்தின் கதையை எழுதியவர் சண்முகப்பிரியன். படத்தை இயக்கிய மணிவண்ணன் திரைக்கதை, வசனம் ஆகியவற்றையும் எழுதியிருந்தார்.
# ரூச்

**ரூச்** ரொரன்ரோவின் வட கிழக்குப் பகுதியில், முன்னைய இசுகார்பரோ நகரத்தில் அமைந்திருக்கும் ஓர் ஊர் ஆகும். கனடாவிலேயே ஒரு நகரத்துக்கு அண்மையில் இருக்கும் மிகப் பெரிய பூங்காவான ரூச் பூங்கா இங்கேயே உள்ளது. இயற்கை அழகு மிகு காடுகளும், ஆறுகளும், கடற்கரையும் அமைந்துள்ள இந்த ஊரில் பெரும்பாலும் குடிவரவாளர்கள் வசிக்கின்றனர். இதில் குறிப்பாக தமிழர்கள் பெரும் தொகையில் வசிக்கின்றனர். இங்கு அதிகம் பேசப்படும் இரண்டாம் மொழியாக தமிழ் உள்ளது.
# ரூச்

## இருப்பிடமும் புவியியலும்

ரூச் வடக்கே இசுடீல் அவனியூ கிழக்கு வீதி எல்லையாக உள்ளது. கிழக்கே பிக்கரிங் நகர கோடு மற்றும் ரூச் ஆறு உள்ளது. தெற்கே போர்ட் யூனியன் வீதி, கிங்சுடன் வீதி, கைவே 401 உள்ளது. மேற்கே மோர்னிங்சைட் அவனியூ, ஃபிஞ் அவினியூ கிழக்கு மற்றும் மார்க்கம் வீதிகள் உள்ளன.
# ஐ-பேடு

**ஐ-பேடு** (iPad) என்பது ஆப்பிள் நிறுவனம் நியூட்டானுக்கு பிறகு உருவாக்கிய பட்டிகைக் கணினி ஆகும் . இது சனவரி 27, 2010 ஆம் நாள் அறிமுகப்படுத்தப்பட்டது . இது நுண்ணறி பேசிகளுக்கும் , மடிக்கணினிகளுக்கும் இடைப்பட்ட ஒரு பிரிவைச்சேரும். இது ஐஃபோன் ஐ போன்ற செயல்பாடுகள் கொண்டவாகவும் , ஐஃபோன் இன் மாற்றியமைக்கப்பட்ட இயங்குதளத்தை கொண்டனவாகவும் உள்ளது .
# ஐ-பேடு

## வரலாறு

அகார்ன் கணினிகள் உருவாக்க காரணமான நியூட்டன் மெசேஜ் பேடு 100 ( அறிமுகம் 1993 ஆம் ஆண்டு ) இதுதான் ஆப்பிள் நிறுவனத்தின் முதல் பட்டிகை கணினி ஆகும் . ஆப்பிள் நிறுவனம் பவர்புக் டியோ மூலப்படிமம் கொண்ட பெண்லைட் என்ற பட்டிகை கணினியையும் உருவாக்கியது . ஆனால் மெசேஜ் பேடு விற்பனையில் இருந்ததால் பெண்லைட் கணினியை விற்பனை செய்ய வில்லை . ஆப்பிள் தொடர்ந்து பல நியூட்டன் அடிப்படை தனிமனித எண்முறை உதவுகருவிகளை உருவாக்கியது . பின் 1998 ஆம் ஆண்டு கடைசியா உருவாக்கிய மெசேஜ் பேடு 2100 என்ற பட்டிகை கணினியுடன் மேலும் இது போன்ற கணினிகளைத் தயாரிப்பதை நிறுத்திவைத்தது .  
ஆப்பிள் ஐ-போனோடு நகர் கணினியக சந்தைக்கு 2007 ஆம் மறுபடியும் வந்தது . ஐ-பேடுகளைக் காட்டிலும் அது சிறியதானாலும் அதில் , ஒளிபதிவி மற்றும் நகர்பேசி உள்ளதாகவும் , பன்தொடல் இடைமுகத்தின் முன்னோடியான ஐ-போன் இ.த (இயக்கு தளம்) கொண்டதாகவும் இருக்கிறது . 2009 ஆம் ஆண்டின் கடைசியில் ஆப்பிளின் பட்டிகை கணினி தயாரிப்பதாக சொல்லி புரளிகள் பல பெயர்களில் வந்தது . அவை ஐ-சிலேட் மற்றும் ஐ-டாப்லட் போன்றவையாகும் . சான் பிரான்சிகோவில் உள்ள எற்பா புயுனா கலையரங்கத்தில் சனவரி 27 ,2010 அன்று ஆப்பிள் பத்திரிக்கைக் கூட்டத்தில் ஸ்டீவ் ஜொப்ஸ் என்பவர் ஐ-பேடை வெளியிட்டது .  
மூன்று நாட்களுக்கு பிறகு 52ஆம் கிராமி விருதில் , ஸ்டீபன் கால்பர்ட் என்பவர் அறிவிப்பு நியமமாக அதை ஐ-பேடை பயன்படுத்தினார் .  
ஆப்பிள் மார்ச் 12, 2010 அன்றில் இருந்து ஐ-பேடுகளுக்கு அமெரிக்க வாடிக்கையாளர்களிடம் முன்பதிவு செய்தது .
# ஐ-பேடு

## தொழில்நுட்ப தகவல்கள்

| ஒப்புரு | ஒய்-ஃபை | ஒய்-ஃபை + 3ஜி |
| --- | --- | --- |
# அழகொடி தேவி கோயில்

**அழகொடி தேவி கோயில்** (*Azhakodi Devi Temple*) என்பது இந்தியாவில் கேரளா மாநிலம் கோழிக்கோடு மாவட்டத்தில் திருதியாடு என்னுமிடத்தில் உள்ள இந்துக் கோயிலாகும். மிகவும் பழமையான வாய்ந்த, வரலாற்றுப் புகழ்பெற்ற இக்கோயில் கோவிலான அழகோடி தேவி மகாசேத்திரம் என்றழைக்கப்படுகிறது. கேரள பாணியிலான கட்டடக்கலைக்கு இக்கோயில் புகழ்பெற்றதாகும். கேரள பாணியிலான கட்டடக்கலைக்கு இக்கோயில் புகழ்பெற்றதாகும்.
# அழகொடி தேவி கோயில்

## மூலவர்

இங்குள்ள மூலவர் பத்ரகாளி வாள், கபாலம், திரிசூலம், பிறை சந்திரன், பாம்பு ஆகியவற்றைக் கொண்டுள்ளார். இவர் தனது பக்தர்களுக்கு திருமண வாழ்க்கையை அருள்வதோடு, அவர்களை எதிரிகளிடமிருந்து காத்து, அறிவை அருளுகிறார்.
# அழகொடி தேவி கோயில்

## துணைத்தெய்வங்கள்

இக்கோயிலில் ஏழு தாய்த்தெய்வங்கள் எனப்படுகின்ற சப்தகன்னியரான பிராமி, மகேஸ்வரி, கௌமாரி, வைஷ்ணவி, வராஹி, இந்திராணி, சாமுண்டி ஆகியோர் உள்ளனர். இங்கு சிவலிங்கமும் உள்ளது. சாஸ்தா இங்கு பிரபா, சத்யகன் ஆகியோருடன் உள்ளார். அவருக்கு வலப்புறத்தில் தட்சிணாமூர்த்தியும், இடது புறத்தில் கணபதியும் உள்ளனர். கணபதியின் சிலைகள் தேவியின் சன்னதியின் அக்னிகோனிலும், இறைவன் சாஸ்தாவிற்கு அருகிலும் உள்ளன. சிவபெருமானின் அவதாரமான உன்னித்திருபுரந்தகன், அந்தி சாயும் நேரத்தில் நடனக் கலைஞராகக் காட்சியளிக்கின்ற அந்திமஹாகாலன் எனப்படுகின்ற சிவன் ஆகியோர் உள்ளனர். தேவகி வாசுதேவர் ஆகியோரின் குழந்தையான வேணுகோபாலன் புல்லாங்குழல் ஏந்தி வரும் மாடு மேய்ப்பவராக உள்ளார்.
# அழகொடி தேவி கோயில்

## விழாக்கள்

மலையாள மேடம் மாதத்தில் உத்திரட்டாதி நட்சத்திரத்தில் கொடியேற்றம் கொண்டாடப்படுகிறது. தொடர்ந்து திருவாதிரை நட்சத்திரத்தில் பள்ளிவேட்டையும், புனர்த்தம் நட்சத்திரத்தில் ஆராட்டும் நடத்தப்படுகிறது. ஒவ்வொரு வருடமும் பகவத சப்தாஹம் நிகழ்த்தப்படுகிறது. இங்கு நவராத்திரி, விஜயதசமி உள்ளிட்டவையும் கொண்டாடப்படுகின்றன.
# அழகொடி தேவி கோயில்

## நிர்வாகம்

தேர்ந்தெடுக்கப்பட்ட உறுப்பினர்களால் நிர்வகிக்கப்படுகின்ற இக்கோயில் மலபார் தேவசம் போர்டு கோயிலின் நிர்வாகத்தின்கீழ் உள்ளது.
# அழகொடி தேவி கோயில்

## மேலும் பார்க்கவும்

- கேரளாவின் கோவில்கள்
# மாநிலங்களவை நியமன உறுப்பினர்கள்

இந்திய நாடாளுமன்றத்தின் மாநிலங்கள் அவை நியமன உறுப்பினர்கள் எனப்படுபவர்கள், மற்ற மாநிலங்கள் அவை உறுப்பினர்களை போல் அல்லாமல் நேரடியாக இந்திய நாட்டின் குடியரசுத் தலைவர் அவர்களால் நியமிக்கப்படுகின்றனர்.குறிப்பாக கலை, இலக்கியம், சேவை மற்றும் விளையாட்டு போன்றவற்றில் சிறப்பாகத் தொண்டாற்றிச் சாதனைகள் புரிந்த இந்திய குடிமகனாக உள்ளவரை நியமன உறுப்பினர்களாக இந்திய நாட்டின் குடியரசுத் தலைவர் நியமிக்கிறார்.
# மாநிலங்களவை நியமன உறுப்பினர்கள்

## உறுப்பினர்கள் பட்டியல்

இந்தியாவில் குடியரசுத்தலைவரால் நியமனம் செய்யப்பட்ட நாடாளுமன்ற மாநிலங்களவை உறுப்பினர்கள் 12 பேர். அவர்கள் அவர்கள் சார்ந்துள்ள கட்சி அல்லது பொது நியமனம் போன்றவை கொண்ட பட்டியல் இது.
| # | Name | Field | Party | Term Start | Term End |
| --- | --- | --- | --- | --- | --- |
| 1 | Ghulam Ali Khatana | Social work | Bharatiya Janata Party | Sep-2022 | Sep-2028 |
| 2 | Sonal Mansingh | Art | Bharatiya Janata Party | 14-Jul-2018 | 13-Jul-2024 |
| 3 | Rakesh Sinha | Literature | Bharatiya Janata Party | 14-Jul-2018 | 13-Jul-2024 |
| 4 | Ram Shakal | Social work | Bharatiya Janata Party | 14-Jul-2018 | 13-Jul-2024 |
| 5 | Mahesh Jethmalani | Law | Bharatiya Janata Party | 02-Jun-2021 | 13-Jul-2024 |
| 6 | Ilaiyaraaja | Art | NOM | 07-Jul-2022 | 06-Jul-2028 |
| 7 | V. Vijayendra Prasad | Art | NOM | 07-Jul-2022 | 06-Jul-2028 |
| 8 | P. T. Usha | Sports | NOM | 07-Jul-2022 | 06-Jul-2028 |
| 9 | Veerendra Heggade | Social work | NOM | 07-Jul-2022 | 06-Jul-2028 |
| 10 | Ranjan Gogoi | Law | NOM | 17-Mar-2020 | 16-Mar-2026 |
| 11 | **Vacant** |  |  |  |  |
| 12 | } |  |  |  |  |
- மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.
# மாநிலங்களவை நியமன உறுப்பினர்கள்

## இதையும் பார்க்க

மாநிலங்களவை
# சுற்றுப்பாதை

புவியினைச் சுற்றி வருகிறது.]]
பொதுவாக கூறுதலின் ஒரு மையப்படுத்தப்பட்ட துகளையோ அல்லது அமைப்பையோ சுற்றி பிற துகள்கள் அல்லது பொருள்கள் ஈர்ப்புவிசை காரணமாக சுற்றி வரும் பாதை **சுற்றுப்பாதை** என பொருள் படும்.
# சுற்றுப்பாதை

## அணுவின் உட்கருவினை சுற்றி வலம் வரக்கூடிய எலக்ட்ரான்களின் பாதை

சுற்றுப்பாதை என்பது ஒரு அணுவின் உட்கருவினை சுற்றி வலம் வரக்கூடிய எலக்ட்ரான்களின் பாதையே ஆகும்.
# சுற்றுப்பாதை

## சூரியனை சுற்றி கோள்கள் சுற்றிவரும் பாதை

இதுவே வானவியலை பொறுத்தவரை சூரியனை சுற்றி கோள்கள் சுற்றிவரும் பாதை சுற்றுப்பாதை எனப்படுகிறது.
# இணைதிறன்

**இணைதிறன்** அல்லது **இயைனி** அல்லது **வலுவளவு** (*Valence*) என்பது ஒற்றை இணைப்பு கொள்ளக்கூடிய எத்தனை அணுக்கள் ஓர் அணுவுடன் இணையக் கூடும் என்பதன் அளவு ஆகும். ஒற்றை இணைப்பு கொள்ளக்கூடிய அணுக்கள் என்பன முன்னர் ஐதரசன் அல்லது குளோரின் அணுக்களாகக் கருதப்பட்டன.  
ஒவ்வொரு அணுவும் தனியாக இருப்பதைக் காட்டிலும் மற்றொரு அணுவுடன் இணைந்து மூலக்கூறாகவே காணப்படுகின்றது.
# இணைதிறன்

## ஐயூபாக் வரையறை

ஒரு தனிமத்தின் இணைதிறன் என்பது அத்தனிமத்தின் ஒரு அணுவுடனோ அல்லது அத்தனிமத்தின் ஓர் அணு மாற்றீடாக இணையும் ஒரு பகுதியுடனோ இணையும் ஓரிணைதிறன் அணுக்களின் (முன்னதாக, இது ஐதரசன் அல்லது குளோரின் அணுக்களாகக் கருதப்பட்டன) பெரும எண்ணிக்கை ஆகும். [*The maximum number of univalent atoms (originally hydrogen or chlorine atoms) that may combine with an atom of the element under consideration, or with a fragment, or for which an atom of this element can be substituted*].
# இணைதிறன்

## எளிய விளக்கம்

ஒரு அணுவின் இணைதிறன் (இயைனி) என்பது அந்த அணு உள்ள மூலக்கூறுகளில் உள்ள மற்ற அணுக்களுடன் அது பகிர்ந்து கொள்ளக்கூடிய அல்லது ஏற்படுத்திக்கொள்ளக்கூடிய வேதிப்பிணைப்புகளின் எண்ணிக்கையே ஆகும். எடுத்துக்காட்டாக நீர் மற்றும் மீத்தேன் ஆகியவற்றை கொள்ளலாம்:  
H-O-H (நீர்)  
மேற்கண்ட நீர் மூலக்கூறில் ஐதரசனின் இணைதிறன் ஒன்று ஏனெனில் ஒவ்வொரு ஐதரசன் அணுவும் ஒரேயொரு பிணைப்புதான் கொண்டுள்ளது. ஆனால் ஆக்சிசனின் இணைதிறன் அல்லது இயைனி இரண்டு ஆகும் ஏனெனில் ஆகிசன் அணு இரண்டு பிணைப்புகள் கொண்டுள்ளன. படத்தில் உள்ள மீத்தேன் மூலக்கூற்றில் கரிம அணு நான்கு ஐதரச அணுக்களுடன் பிணைப்பு கொண்டுள்ளது. ஆனால் ஒவ்வொரு ஐதர அணுவும் ஒரேயொரு பிணைப்புதான் கொண்டுள்ளது. எனவே கரிம அணுவின் இணைதிறன் அல்லது இயைனி நான்கு ஆகும், ஆனால் ஐதரசனின் இணைதிறன் ஒன்று.
# வடக்கு ஆப்பிரிக்கா

ஆப்பிரிக்கக் கண்டத்தின் வடக்குப் பகுதி **வடக்கு ஆப்பிரிக்கா** எனப்படுகிறது. ஐக்கிய நாடுகளின் புவிப் பெரும்பகுதிகளுக்கான வரைவிலக்கணத்தின் படி இதில் 7 நாடுகள் அல்லது மண்டலங்கள் அடங்குகின்றன. அவையாவன அல்ஜீரியா, எகிப்து, லிபியா, மொரோக்கோ, சூடான், துனீசியா, மேற்கு சகாரா என்பனவாகும். அல்ஜீரியா, மொரொக்கோ, துனீசியா என்பன கூட்டாக மக்ரப் எனவும் அழைக்கப்படுகிறது.
# வார்ப்புரு:Legend/doc

Shows a legend row with a colored box.
__TOC__
# வார்ப்புரு:Legend/doc

## Usage

legend|*color*|*label*|outline=*outline color*|=*css *  
*color* is passed to the css background-color property of the color box. The optional *outline* parameter is the color of the outline around the box. If you need to customize the further, you can use the ** argument, which overrides the *outline* argument and sets the css description (e.g. <code> solid #aaa</code>) of the that will be drawn around the box.
# வார்ப்புரு:Legend/doc

## Examples

### Use in a caption

<pre></pre>
# மேற்கு ஆப்பிரிக்கா

ஆப்பிரிக்க கண்டத்தின் மேற்குப் பகுதி **மேற்கு ஆப்பிரிக்கா** என்றழைக்கப்படுகிறது.ஐக்கிய நாடுகளின் புவிப் பெரும்பகுதிகளுக்கான வரைவிலக்கணத்தின் படி இதில் 16 நாடுகள் அடங்குகின்றன. மொத்தப் பரப்பளவு 5 மில்லியன் சதுர கிலோமீட்டர்களாகும்.இப்பகுதியில் அடங்கியுள்ள நாடுகள் கீழே கொடுக்கப்பட்டுள்ளன.  
- பெனின்
- புர்கினா பாசோ
- கோட் டிவார்
- கேப் வேர்ட்
- காம்பியா
- கானா
- கினி
- கினி-பிசாவு  
- லைபீரியா
- மாலி
- மவுரித்தேனியா
- நைஜர்
- நைஜீரியா
- செனகல்
- சியேரா லியோனி
- டோகோ  
மவுரித்தேனியாவைத் தவிர்த்து ஏனைய நாடுகள் அனைத்தும் மேற்கு ஆப்பிரிக்க பொருளாதார சமூகத்தின் அங்கத்துவ நாடுகளாகும்.ஐக்கிய நாடுகளின் வரவிலக்கணம் பிரித்தானிய கடல்கடந்த மண்டலத் தீவானா செயிண்ட் எலனாவையும் உள்ளடக்கியுள்ளது.
# வார்ப்புரு:Computus

<noinclude>This template calculates the date of Easter according to Western Christianity. This year, for example, Easter falls on </noinclude><noinclude>.  
The template accepts two parameters.
- **1**: The unnamed first parameter is the year for which the calculation is done (the default is the current year at UTC)
- **format**: Setting this to <code>mdy</code> will put the month first.
For example, gives "".  
</noinclude>
# ஒருங்கியக்கம்

**ஒருங்கியக்கம்** (*synergy*) என்பது வெவ்வேறு நிறுவனங்கள் ஓர் இறுதி தீர்வுக்காக ஒத்துழைப்பதாகும். இது வியாபார பயன்பாட்டில் பயன்படுத்தப்பட்டால், ஒரு நோக்கத்திற்காக தனிப்பட்ட முறையில் ஒவ்வொருவரும் பணியாற்றுவதைவிட, குழுப்பணியில் ஓர் ஒட்டுமொத்த சிறந்த விளைவை உருவாக்க முடியும் என்பதை இது குறிக்கிறது. இது ஆங்கிலத்தில் சினெர்ஜி (synergy) என்றழைக்கப்படுகிறது.  
இந்த வார்த்தையும், கருத்தாக்கமும் ஆர். பக்மின்ஸ்டர் புல்லரினால் கொண்டு வரப்பட்டு, அவருடைய சினெஜிட்டிக் வடிவியலின் எண்ணிலடங்கா உரிமங்களில் உள்ளடக்கப்பட்டது. இந்த வார்த்தை கிரேக்கத்தில் ** என்பதிலிருந்து எடுக்கப்பட்டது. ஒன்றுபட்டு பணியாற்றுதல் என்பதே இதன் அர்த்தமாகும். சொல்லிலக்கணரீதியாக கூறுவதானால், உண்மையில் இதையொரு கண்டுபிடிப்பு என்றே கூற வேண்டும்.  
- இது மாறிக்கொண்டிருக்கும் ஒரு நிலைமையில், ஒவ்வொரு உட்கூறின் மாறுபாடுகளுக்குப் பொருத்தமாக ஒருங்கிணைந்த நடவடிக்கை இருக்கும்.
- ஒருங்கியக்கத்தில் செய்யப்படும் இரண்டு அல்லது அதற்கு மேற்பட்ட ஒத்துழைப்பு முயற்சியானது, தனித்தனியான முயற்சியை விடச் சிறந்த அல்லது மாறுபட்ட விளைவை ஏற்படுத்துகிறது.
# ஒருங்கியக்கம்

## மருந்தில் ஒருங்கியக்கம்

மருந்துகள் ஒன்றோடொன்று கலந்து விளைவுகளை உருவாக்குவதே மருந்துகளில் ஒருங்கியக்கம் எனப்படுகிறது. இது மருந்துகளால் உண்டாகும் ஒன்று அல்லது அதற்கு மேற்பட்ட விளைவுகளையோ, அல்லது பக்க விளைவுகளையோ அதிகரிக்கும். சிலநேரங்களில் இது, ஒரு வலி நிவாரணியான கோடெய்னின் (codeine) செயல்பாட்டை ஊக்குவிக்க, அசிட்டாமினோபென் (acetaminophen) அல்லது ஐபோப்ரோஃபின் (ibuprofen) உடன் சேர்ந்து கலக்கப்பட்ட கோடெய்ன் போன்ற கலவைகளின் போது உருவாகிறது.  
பெரும்பாலும் புத்துணர்வூட்டும் மருந்துகளில் ஒருங்கியக்கம் அதிகமாக நடக்கிறது. முன்னதாக செரோடொனின் 5-HTP மனஅழுத்தம் போக்கும் மருந்தாக பயன்படுத்தப்பட்டது. பெருமளவில் MDMA-ன் பூத்துணர்ச்சிக்கான பயன்பாட்டிற்குச் சிறிது நேரத்திற்கு பின்னர் அல்லது அதன்போதே இது பயன்படுத்தப்படுகிறது.  
ஒருங்கியக்கத்தின் எதிர்மறை விளைவுகள் பொருந்தாதன்மையினால் உண்டாகின்றன. சான்றாக, மனஅழுத்தத்திற்கான ஒன்றுக்கு மேற்பட்ட மருந்துகள் பயன்படுத்தும் போது, அவை மைய நரம்பு மண்டலத்தைப் (CNS) பாதிக்கின்றன. எடுத்துக்காட்டாக எரிச்சாராயம் மற்றும் வேலியம் (Valium) ஆகியவற்றைக் குறிப்பிடலாம். ஒவ்வொரு மருந்தின் தனித்தனி விளைவுகளை விட, இந்த கலவை ஒரு பெரிய விளைவை ஏற்படுத்தக்கூடும். இந்த குறிப்பிட்ட விஷயத்தில், இது சுவாச அழுத்தத்தை உருவாக்கும். இதற்கு சிகிச்சை அளிக்கப்படாமல் விடப்பட்டால் மரணத்திற்கு வழிவகுக்கும்.
# ஒருங்கியக்கம்

## தொற்றுநோயில் ஒருங்கியக்கம்

தொற்றுநோய் ஒருங்கியக்கம் நுண்ணுயிர் பெருக்கத்தில் ஏற்படக்கூடும். எடுத்துக்காட்டாக, ஒட்டுண்ணி A என்பது 10% உயிரிழப்புகளை ஏற்படுத்தினால், ஒட்டுண்ணி B-யும் 10% இழப்பை ஏற்படுத்தும். இரண்டு ஒட்டுண்ணிகளும் இருக்கும் போது, இழப்புகள் மொத்தம் 20 சதவீதத்திற்குக் குறையாமல் இருக்கும் என்று பொதுவாக எதிர்பார்க்கப்படுகிறது. இருந்தும் சிலயிடங்களில், இது கணிசமாக அதிகமாகவும் இருக்கும். இதுபோன்ற விஷயங்களில் ஒட்டுண்ணிகளின் கலவை ஒரு *ஒருங்கியக்க* விளைவைக் கொண்டிருப்பதாகக் கூறப்படுகிறது.
# ஒருங்கியக்கம்

## நச்சியலில் ஒருங்கியக்கம்

நச்சியல் ஒருங்கியக்கம் பொதுமக்களுக்கும், ஒழுங்குமுறை ஆணயங்களுக்கும் மிகவும் தொல்லை தருவதாகும். ஏனென்றால் தனிப்பட்டமுறையில் பாதுகாப்பானதாக கருதப்படும் இரசாயனங்கள், கலவையாக வெளிப்படும் போது, ஏற்றுக்கொள்ள முடியாத அளவிற்கு சுகாதார அல்லது சுற்றுச்சூழல் அபாயத்தை நிலைநிறுத்தக்கூடும்.  
விஞ்ஞான மற்றும் வெகுஜன இதழ்களின் கட்டுரைகள், இரசாயனங்கள் அல்லது நச்சியல் ஒருங்கியக்கம் குறித்து பல்வேறு வரையறைகளை வெளியிடுகின்றன. இவற்றில் பெரும்பாலானவை வெற்றுக்கட்டுரைகளாகவும், ஒன்றுக்கு ஒன்று முரண்பட்டவைகளாகவும் இருக்கின்றன.  
ஒருங்கியக்கம் ஒரு கலவையை எப்போதும் ஆபத்தாக்கி விடக்கூடாது. அது எப்போதும் கலவையைப் பாதுகாப்பானதாகவே மாற்ற வேண்டும் என்று EPA வலியுறுத்துகிறது.  
எடுத்துக்காட்டாக, பூச்சிக்கொல்லி பயன்பாட்டின் விளைவு சுகாதாரத்தைப் பாதிக்கக்கூடிய அபாயத்தைக் கொண்டிருக்கின்றன. பூச்சிக்கொல்லிகளைப் பதிவு செய்யும் போது, மனிதர்களுக்கு சுகாதார பாதுகாப்பை அளிக்குமா என்று தீவிரமாக சோதிக்கப்பட வேண்டும்.  
எவ்வாறிருப்பினும் பொதுவான விவசாய முறையில், ஒரேவிதமான பூச்சிக்கொல்லியைப் பயன்படுத்துவது மிகவும் அரிதாகவே இருக்கிறது. தானிய உற்பத்தியின் போது பல்வேறு விதமான பொருட்கள் பயன்படுத்தப்படலாம். அவற்றில் ஒவ்வொன்றுக்கும் வெவ்வேறு அளவிலான இரசாயன அளவு தீர்மானிக்கப்பட்டிருக்கிறது. ஒரு குறிப்பிட்ட அளவுக்கு ஒவ்வொன்றும் பாதுகாப்பானதே என்று கருதப்படுகிறது.  
பல சமயங்களில், ஒரு வர்த்தகரீதியான பூச்சிகொல்லியே கூட பல்வேறு இரசாயன பொருட்களின் ஒரு கூட்டு கலவையாக இருக்கிறது. அதிலிருக்கும் பாதுகாப்பு அளவுகள் உண்மையில் கலவைகளின் அளவையே குறிப்பிட்டுக் காட்டுகின்றன. பெரும்பாலும், விவசாயத்திற்காக உருவாக்கப்படும் கலவைகள், அரிதாக தான் கலவை நிலையில் சோதிக்கப்படுகின்றன.  
உணவுகளில் இருக்கும் மிச்சங்கள், அறைக்குள் இருக்கும் காற்று மாசுபாடு, மற்றும் இரசாயனங்கள் சேகரித்து வைப்பது போன்றவையும் இதில் உள்ளடங்கும். இந்த வெளிப்பாடுகள் ஒன்றோடொன்று கலப்பதால் தான் புற்றுநோய், ஆஸ்துமா மற்றும் பிற சுகாதார பிரச்சினைகள் அதிகரித்து வருவதாக சில குழுக்கள் கருதுகின்றன; வேறு சிலர் வேறு விளக்கங்களைச் சொல்வதும் உண்டு. மக்களிடமும், விலங்குகளிடமும் செய்யப்படும் இரசாயன நச்சுத்தன்மை பற்றிய ஆராய்ச்சியில் கிடைக்கும் பதில் தான், பல ஆண்டுகளுக்குப் பின்னர் இந்த கேள்விக்குப் பதிலை அளிக்கும். பைப்ரோனில் பட்டாக்சைடு (Piperonyl butoxide) மற்றும் MGK 264 ஆகியவை பூச்சிக்கொல்லி ஒருங்கியக்கதிற்கான எடுத்துக்காட்டுகளாகும்.
# ஒருங்கியக்கம்

## மனிதவள ஒருங்கியக்கம்

மனிதவள ஒருங்கியக்கம் மனிதர்களோடு தொடர்புபடுகிறது. எடுத்துக்காட்டாக, A என்கிற ஒருநபர் ஒரு மரத்தில் இருக்கும் ஓர் ஆப்பிளைத் தொடும் அளவிற்கு உயரமில்லை என்று வைத்து கொள்வோம். அதேபோல B என்கிற ஒரு நபரும் அவ்வாறே உயரம் குறைந்து இருக்கிறார் என்று வைத்து கொள்வோம். A என்கிற நபரின் தோள்களில் B என்கிற நபர் உட்கார்ந்து கொண்டால், அந்த ஆப்பிளைத் தொட அவர்களின் உயரம் போதுமானதாகும். இந்த எடுத்துக்காட்டில், அவர்களுடைய ஒருங்கியக்கத்தின் விளைவு ஓர் ஆப்பிள் ஆகும்.  
இன்னொரு எடுத்துக்காட்டுக்காக இரண்டு அரசியல்வாதிகளை எடுத்துக்கொள்வோம். ஒவ்வொருவரும் தனித்தனியாக ஒரு மில்லியன் வாக்குகளைப் பெறக்கூடும் என்று வைத்து கொள்வோம். ஆனால் இரண்டு பேரும் சேர்ந்தால் 2.5 மில்லியன் வாக்குகளைப் பெறக்கூடும் என்றால், அவர்களின் ஒருங்கியக்கம், அவர்கள் தனித்தனியாக பெற்றிருக்கக்கூடியதை விட 500,000-த்திற்கும் அதிகமான வாக்குகளை உருவாக்கக்கூடும். ஒரு பாடல் கூட மனிதவள ஒருங்கியத்திற்கு ஒரு நல்ல எடுத்துக்காட்டாகும்.  
இரண்டு நபர்கள் வெவ்வேறு சிறப்பு திறமைகளை ஒருங்கிணைக்கும் போது பொதுவாக ஒருங்கியக்கம் உருவாகிறது.
தொழிலில், நிறுவனத்தில் மற்றும் தொழில்நுட்ப திறமைகளைப் பெற்றிருக்கும் பணியாளர்களின் கூட்டுறவில் மிகப் பொதுவாக ஒருங்கியக்கம் நிகழ்கிறது. மறுபுறம், உயர்ந்த ஒருங்கியத்தைக் உருவாக்க, அதற்கேற்ப குழுக்களை உருவாக்குவதற்காகவே ஒரு குறிப்பிட்டத்துறையில் தங்களைத் தகுதிப்படுத்தி கொள்ளும் நபர்களும் இருக்கிறார்கள் (தொழிலாளர் பிரிவு மற்றும் பணிக்குழுவின் பிரிவுகள்).
# ஒருங்கியக்கம்

## பெருநிறுவன ஒருங்கியக்கம்

பெருநிறுவனங்கள் தொடர்பு கொள்ளும் போது, பெருநிறுவன சினெர்ஜி உருவாகிறது. ஒரு பெருநிறுவனம் மற்றொரு பெருநிறுவனத்துடன் இணையும் போதோ அல்லது மற்றொன்றை கையகப்படுத்தும் போதோ அந்த நிறுவனத்தின் நிதியியல் ஆதாயத்தையே பெருநிறுவன ஒருங்கியக்கம் குறிக்கிறது.  
பெருநிறுவன ஒருங்கியக்கங்களில் மூன்று வெவ்வேறு வகைகள் இருக்கின்றன:
# ஒருங்கியக்கம்

## பெருநிறுவன ஒருங்கியக்கம்

### வருவாய்

வருவாய் ஒருங்கியக்கம் என்பது, முன்னர் இரண்டு நிறுவனங்களும் தனித்தனியாக இருந்து உருவாக்கியதை விட அதிகமான வருவாயை உருவாக்குவதற்கான ஓர் ஒருங்கிணைந்த பெருநிறுவனத்திற்கான வாய்ப்பைக் குறிக்கிறது. எடுத்துக்காட்டாக, A என்ற நிறுவனம் X என்ற தயாரிப்பையும், B என்கிற நிறுவனம் Y என்கிற தயாரிப்பையும் விற்கின்றன. நிறுவனம் A, நிறுவனம் B-ஐ வாங்க முடிவெடுக்கிறது என்றால், பின் புதிய நிறுவன தயாரிப்புகள் X மற்றும் Y ஆகிய இரண்டையும் விற்பனை செய்ய ஒவ்வொரு விற்பனை பிரதிநிதியும் பயன்படுத்தும், அதன் மூலம் வருவாயை அதிகரிக்கும்.
# ஒருங்கியக்கம்

## பெருநிறுவன ஒருங்கியக்கம்

### நிர்வாகம்

மேலாண்மையும், குழுப்பணியையும் பொறுத்தவரையில் ஒருங்கியக்கமானது, அந்த குழுவில் பங்கெடுத்திருக்கும் தனிநபர்களின் ஒருங்கிணைந்த முயற்சியின் ஒருங்கிணைப்பைக் குறிக்கிறது. இதில் நேர்மறை அல்லது எதிர்மறை ஒருங்கியக்கம் ஏற்படக்கூடும்.
# ஒருங்கியக்கம்

## பெருநிறுவன ஒருங்கியக்கம்

### செலவு

செலவு ஒருங்கியக்கம் என்பது ஒரு வியாபாரத்தைச் செயல்படுத்தும் போது, செலவுகளைக் குறைக்கவோ அல்லது தவிர்க்கவோ ஓர் ஒருங்கிணைந்த பெருநிறுவன அமைப்பின் வாய்ப்புகளைக் குறிக்கிறது. ஒருங்கிணைக்கப்பட்ட அமைப்பிற்குள் பதவிகளை நீக்குவதன் மூலமாக செலவு ஒருங்கியக்கம் உணரப்படுகின்றன.  
இது பொருளாதாரங்களின் அளவீட்டின் பொருளாதார கருத்தாக்கத்தோடு தொடர்புபடுவது.
# ஒருங்கியக்கம்

## கணினிகள்

இதில் ஒருங்கியக்கமானது, மனிதவள திறனின் மற்றும் கணினி திறன்களின் கலவையாக வரையறுக்கப்படுகிறது, நவீன செஸ் போன்றவை இதற்கு எடுத்துக்காட்டாகும். மனிதர்களை விட கணினிகள் தரவுகளை மிக வேகமாகச் செயல்படுத்தக்கூடும். ஆனால் அவற்றால் சமயோசிதமாக செயல்பட முடியாது.
# ஒருங்கியக்கம்

## ஊடகத்தில் ஒருங்கியக்கம்

ஊடக பொருளாதாரத்தில், ஓர் ஊடக குழுமத்தின் பல்வேறு சேய் நிறுவனங்களின் ஒருங்கியக்கமானது ஒரு தயாரிப்பை ஊக்குவிக்கவும், விற்பதுக்குமானது. எடுத்துக்காட்டாக, திரைப்படங்கள், இசை டிராக்குகள் அல்லது வீடியோ விளையாட்டுக்கள் போன்றவை.  
1930-ஆம் ஆண்டுகளில் வால்ட் டிஸ்னி ஒருங்கியக்கச் சந்தைப்படுத்தல் நுட்பங்களில் முன்னணி வகித்தார். அவரின் மிக்கி மவுஸ் (Micky Mouse) பாத்திரத்தை பிற நிறுவனங்களின் தயாரிப்புகளிலும், விளம்பரங்களிலும் பயன்படுத்த பல்வேறு நிறுவனங்களுக்கு உரிமம் அளித்ததன் மூலம் அவர் இதைச் செய்தார்.  
மேலும் உரிம உடன்பாடுகள் மூலமாக டிஸ்னி ஊடகத்தை சந்தைப்படுத்தவும் தொடங்கினார். இந்தத் தயாரிப்புகள் திரைப்படங்களையே கூட விளம்பரப்படுத்த உதவின. இதன்மூலம் திரைப்படத்தின் விற்பனையை அதிகரிக்க உதவியது.
# ஒருங்கியக்கம்

## மேலும் பார்க்க

- சினெர்ஜிடெக்ஸ்
- சினெர்ஜிசம்
- புனிதவாதம்
- அவசர நிலை
- மிகப்பெரிய சூறாவளி
- அமைப்புமுறைகளின்கோட்பாடு
# ஒருங்கியக்கம்

## குறிப்புதவிகள்

<references></references>
# ராகுல் போஸ்

**ராகுல் போஸ்** (*Rahul Bose*, பிறப்பு: 27, யூலை, 1967) என்பவர் ஒரு இந்திய நடிகரும், தடகள வீரரும் ஆவார். இவர் இந்தி படங்களில் பணிபுரிகிறார். மேலும் இவர் ரக்பி இந்தியா அமைப்பின் தலைவராக உள்ளார்.  
இவர் *மிஸ்டர் அண்ட் மிஸ்ஸிஸ் ஐயர்*, *கல்புருஷ்*, *அனுரானன்*, *அந்தஹீன்*, *லேப்டாப்,* *தி ஜப்பானிஸ் வைஃப்* போன்ற வங்காள படங்களில் நடித்துள்ளார். மேலும் *பியார் கே சைட் எஃபெக்ட்ஸ்*, *மான் கயே முகல்-இ-ஆசம்*, *ஜான்கார் பீட்ஸ்*, *குச் லவ் ஜெய்சா*, *தில் தடக்னே தோ*, *சமேலி,* *ஷௌர்யா* போன்ற இந்தி படங்களிலும் நடித்துள்ளார். தமிழ் பரபரப்பூட்டும் திரைப்படமான *விஸ்வரூபம்* (2013), விஸ்வரூபம் 2 ஆகிய படங்களில் எதிர்மறைப் பாத்திரத்தில் நடித்துள்ளார்.  
2000களின் முற்பகுதியில், *டைம்* இதழ் போசை " இந்தியக் கலைத் திரைப்படத்தின் உச்ச நட்சத்திரம்" என்று அழைத்தது. அதே நேரத்தில் *மாக்சிம்* இதழ் இவரை *இங்லிஷ், ஆகஸ்ட்*, *மிஸ்டர் அண்ட் மிஸ்ஸிஸ் ஐயர்* ஆகிய இணைப்படங்களில் இவரது பணிக்காக " ஆசியத் திரைப்படத்துறையின் சான் பென் " என்று அழைத்தது.  
போஸ் அவரது சமூக செயல்பாட்டிற்காகவும் அறியப்படுகிறார். 2004 இந்தியப் பெருங்கடல் ஆழிப்பேரலையைத் தொடர்ந்து அதன் நிவாரணப் பணிகளில் கலந்துகொண்டார். மேலும் பாகுபாடுகளுக்கு எதிரான அரசு சார்பற்ற அமைப்பான *தி பவுண்டேஷன்* அமைப்பின் நிறுவனராகவும் உள்ளார்.
# ராகுல் போஸ்

## துவக்கால வாழ்க்கையும், கல்வியும்

ரூபன் என்ற தந்தைக்கும், குமுத் போசு என்ற தாய்க்கும் 1967, யூலை, 27 அன்று ராகுல் போஸ் பிறந்தார். இவரது தந்தை வங்காளி, இவரது தாயார் ஓரளவு பஞ்சாபியும் ஓரளவு மராத்தியுமாவார். இவரது தாய்வழி தாத்தா லெப்டினன்ட் ஜெனரல் எஸ்பிபி தோரட் ஆவார்.  
போஸ் தன் ஆறு வயதில், பள்ளி நாடகமான *டாம், தி பைப்பர் சன்* என்ற நாடகத்தில் முக்கியக் கதாபாத்திரத்தில் முதன் முதலில் நடித்தார். இவரது குழந்தைப் பருவத்தில் இவரது தாயார் இவருக்கு குத்துச்சண்டை, ரக்பி ஆகிய விளையாட்டுகளை அறிமுகப்படுத்தினார். அதன் பிறகு, இவர் விளையாட்டில் ஆர்வம் காட்டினார். இவர் துடுப்பாட்டத்தையும் விளையாடியுள்ளார், மேலும் முன்னாள் இந்திய துடுப்பாட்ட வீரர் மன்சூர் அலி கான் பட்டோடியிடம் பயிற்சி பெற்றார்.  
இவர் பம்பையில் உள்ள *கதீட்ரல் மற்றும் ஜான் கானன்* பள்ளியின் முன்னாள் மாணவராவார். பல அமெரிக்க பல்கலைக்கழகங்களின் நிராகரிப்புக்குப் பிறகு, போஸ் மும்பையின் *சைடன்ஹாம் கல்லூரி*யில் சேர்ந்தார். கல்லூரியில் படிக்கும் போது கல்லூரியின் ரக்பி அணியில் விளையாடினார். மேலும் மேற்கு இந்திய வாகையர் போட்டியில் போட்டியிட்டு, குத்துச்சண்டையில் வெள்ளிப் பதக்கம் வென்றார். 1987 இல் இவரது தாயார் இறந்த பிறகு, போஸ் ரெடிஃபியூஷனில் நகல் எழுத்தாளராகப் பணியாற்றத் தொடங்கினார். பின்னர் விளம்பரப் படைப்பு இயக்குநராகப் பதவி உயர்வு பெற்றார். தனது முதல் படமான *இங்லிஷ், ஆகஸ்ட்* வெளியான பிறகு, போஸ் முழுநேர நடிகராவதற்காக தன் வேலையை விட்டுவிட்டார்.
# ராகுல் போஸ்

## நாடகம் மற்றும் திரைப்பட வாழ்க்கை

போஸ் தனது நடிப்பு வாழ்க்கையை மும்பையில் ராகுல் டி'குன்ஹாவின் *டாப்ஸி டர்வே* மற்றும் *ஆர் தேர் டைகர்ஸ் இன் தி காங்கோ?* ஆகிய நடகங்களில் தொடங்கினார். டி'குன்ஹாவின் அத்தை, இயக்குநர் தேவ் பெனகலின் *இங்கிலீஷ், ஆகஸ்ட்* படத்திற்கு நடிகர்கள் தேர்வு இயக்குநராக இருந்தார். அப்படத்தில் போஸ் முக்கிய வேடத்தில் நடிக்க பரிந்துரைத்தார். திரைப் பரிசோதனைக்குப் பிறகு, பெனகல் இவரை அரசு ஊழியர் அகஸ்திய சென் வேடத்தில் நடிக்க வைக்க முடிவு செய்தார். உபமன்யு சாட்டர்ஜியின் அதே பெயரிலான புதினத்தை அடிப்படையாகக் கொண்ட *இங்லிஷ், ஆகஸ்ட்* முதல் ஹிங்கிலிசு படங்களில் ஒன்றாகும். மேலும் 20ஆம் சென்சுரி பாக்ஸ் நிறுவனத்தால் வாங்கப்பட்ட முதல் இந்தியப் படமான இப்படம் போசுக்கு சர்வதேச அங்கீகாரத்தைப் பெற்றுத் தந்தது. சர்வதேச திரைப்பட விழாக்களில் பல விருதுகளைப் பெற்றது.  
*இங்கிலிஷ், ஆகஸ்ட்க்குப்* பிறகு போசு தொலைக்காட்சியில் வேலை தேடினார்; இந்தியாவின் முதல் ஆங்கிலத் தொலைக்காட்சித் தொடரான *எ மவுத்ஃபுல் ஆஃப் ஸ்கையில்* இவருக்கு ஒரு வேடம் கிடைத்தது. மேலும் பிபிசி வேர்ல்டின் *ஸ்டைல்! நிகழ்ச்சியை* *லைலா ருவாசுடன்* இணைந்து தொகுத்து வழங்கினார். 1998 ஆம் ஆண்டில், இவர் கைசத் கசுடட்டின் *பாம்பே பாய்ஸில்* நசிருதீன் சாவுடன் இணைந்து நடித்தார். மேலும் தேவ் பெனகலின் இரண்டாவது படமான *ஸ்பிளிட் வைட் ஓபனில்* நடித்தார். அலைந்து திரியும் தண்ணீர் விற்பனையாளர் பாத்திரத்திற்குத் தயாராவதற்காக, போஸ் மும்பையின் சேரிகளில் வசித்து, இரண்டு வாரங்கள் ஒரு போதைப்பொருள் வியாபாரியை கவனித்துவந்தார். பின்னர் இவர் இந்த நேரத்தை - 2002 குஜராத் கலவரங்களுடன் சேர்த்து - தனது சமூக மனசாட்சியின் விழிப்புணர்வின் தொடக்கமாகக் குறிப்பிட்டார். பாலியல் துஷ்பிரயோக காட்சி சித்தரிப்புகளால் *ஸ்பிளிட் வைட் ஓபன்* திரைப்படம் இந்தியாவில் சர்ச்சைக்குரியதாக இருந்தபோதிலும், போஸ் தனது நடிப்பிற்காக 2000 சிங்கப்பூர் சர்வதேச திரைப்பட விழாவில் சிறந்த ஆசிய நடிகருக்கான வெள்ளித் திரை விருதைப் பெற்றார்.  
1998 ஆம் ஆண்டு அறிவியல் புனைகதை தொலைக்காட்சித் தொடரான கேப்டன் வ்யோமில் போஸ் "விகல்" என்ற எதிர்மறைப் பாத்திரத்தில் தோன்றினார்.  
2001 ஆம் ஆண்டில், போஸ் *எவ்ரிபடி சேஸ் ஐ ஆம் ஃபைன்! என்ற படத்தின்* மூலம் இயக்குநராக அறிமுகமானார். ரெஹான் இன்ஜினியர் மற்றும் கோயல் பூரி முதன்மை வேடத்திலும், போஸ் துணை வேடத்தில் நடித்த *எவ்ரிபடி திரைப்படம்* விமர்சகர்களிடையே கலவையான விமர்சனங்களைப் பெற்றது. 2003 ஆம் ஆண்டு பாம் ஸ்பிரிங்ஸ் சர்வதேச திரைப்பட விழாவில் சிறந்த அறிமுக இயக்குநருக்கான ஜான் ஷ்லேசிங்கர் விருதை போஸ் பெற்றார். 2002 ஆம் ஆண்டில், அபர்ணா சென்னின் கலைப் படமான *மிஸ்டர் அண்ட் மிஸ்ஸிஸ் ஐயரில்* கொன்கனா சென் சர்மாவுக்கு ஜோடியாக போஸ் நடித்தார். வகுப்புவாத வன்முறையை விமர்சிக்கும் இந்தப் படம், விமர்சன ரீதியாக பாராட்டபட்டது. மேலு சர்வதேச திரைப்பட விழாக்களில் பல விருதுகளையும் மூன்று தேசிய திரைப்பட விருதுகளையும் பெற்றது.
# ராகுல் போஸ்

## விருதுகள்

- 2007 – "மாற்றத்திற்கான கலைஞர்" கர்மவீர் புரஸ்கார் விருது
- 2008 – ஐபிஎன் எமினென்ட் சிட்டிசன் ஜர்னலிஸ்ட் விருது
- 2009 – சமூக நீதிக்கும் நலனுக்குமான இளைஞர் சின்னம் விருது
- 2010 – அசாதாரண பணிக்கான கிரீன் குளோப் அறக்கட்டளை விருது
- 2012 – தேசிய ஒருங்கிணைப்புக்கான ஹக்கீம் கான் சுர் விருது – மகாராணா மேவார் அறக்கட்டளை
- 2012 – சேவைகளுக்கான அந்தமான் (ம) நிக்கோபார் தீவு லெப்டினன்ட் கவர்னரின் பாராட்டு விருது
- 2020 - *பல்புல்* படத்திற்காக சிறந்த துணை நடிகருக்கான பிலிம்பேர் ஓ.டி.டி. விருதுகள்
# ராகுல் போஸ்

## விளையாட்டு வாழ்க்கை

1998 ஆம் ஆண்டில், ஆசிய ரக்பி கால்பந்து சங்க வகையர் என்ற பன்னாட்டு போட்டியில் விளையாடிய முதல் இந்திய தேசிய ரக்பி அணியில் போஸ் இடம் பெற்றார். இவர் ஸ்க்ரம்-ஹாஃப் மற்றும் வலது-விங்கர் நிலைகள் இரண்டிலும் விளையாடியுள்ளார். *டெய்லி நியூஸ் & அனாலிசிசுக்கு* அளித்த செவ்வியில், 2009 பருவத்தில் அணிக்குத் திரும்பப் போவதில்லை என்று போஸ் அறிவித்தார்.
# ராகுல் போஸ்

## செயற்பாடு

2004 ஆம் ஆண்டு ஏற்பட்ட ஆழிப்பேரலைக்குப் பிறகு அந்தமான் மற்றும் நிக்கோபார் தீவுகளில் நிவாரணப் பணிகளில் போஸ் உதவினார். அந்தப் பணியின் விளைவாக, போஸ் தனது அரசு சாரா அமைப்பான *தி பவுண்டேஷன்* மூலம் அந்தமான் மற்றும் நிக்கோபார் உதவித்தொகைத் திட்டத்தைத் தொடங்கினார். இந்த உதவித்தொகை திட்டம் அந்தமான் மற்றும் நிக்கோபார் தீவுகளைச் சேர்ந்த வறிய குழந்தைகளின் கல்விக்கு உதவுகிறது.  
போஸ், இந்தியாவுக்கு கற்றுக்கொடுங்கள், அக்சரா சென்டர், பிரேக்த்ரூ, சிட்டிசன்ஸ் ஃபார் ஜஸ்டிஸ் அண்ட் பீஸ் மற்றும் ஸ்பாஸ்டிக்ஸ் சொசைட்டி ஆஃப் இந்தியா போன்ற பல தொண்டு நிறுவனங்களுடன் தொடர்புகொண்டவராக உள்ளார். கல்வியில் சமத்துவமின்மை நிலவுவதை ஒழிப்பதற்கான 'இந்தியாவுக்கு கற்றுக்கொடுங்கள்' இயக்கத்துடன் இவர் நெருங்கிய தொடர்பில் இருக்கிறார். மேலும் இவர் 51 மும்பை தொண்டு நிறுவனங்கள் மற்றும் அரசு சாரா அமைப்புகளுக்கான ஒரு குடை அமைப்பான தி குரூப் ஆஃப் குரூப்ஸின் நிறுவனராகவும் தலைவராகவும் உள்ளார். இவர் நருமதை அணை கட்டுமானத்தை நிறுத்துவதற்காக செயலுபடும் *நர்மதா பச்சாவ் அந்தோலன்* அமைப்புக்கு ஆதரவாக குரல் கொடுப்பவராக உள்ளார்.  
போஸ் ஆக்ஸ்போர்டிலும் 2004 உலக இளைஞர் அமைதி உச்சி மாநாட்டிலும் பாலினச் சமனிலை மற்றும் மனித உரிமைகள் குறித்து உரையாற்றினார். *எவ்ரிபடி சேஸ் ஐ ஆம் ஃபைன்!* படத்தில் அவர் ஒரு சிறப்பு வேடத்தில் நடித்தார். (2001). போஸ் திருமணம் செய்துகொள்ளவில்லை.
# வெள்ளைப் புலி

**வெள்ளைப் புலி** (*White tiger*) என்பது அரியவகை மரபணுவுடன் கூடிய ஒருவகை புலி வகையாகும். வெள்ளைப் புலிகள் அதன் வரிகளுடன் கூடிய வெண்மை நிறத்தைப் பெற இந்த மரபணுவே காரணமாகும். வெள்ளைப் புலிகள் செம்மஞ்சள் நிறப்புலிகளுடனும் இனப்பெருக்கம் செய்யும். இதனால் அவற்றின் ரோமங்கள் செம்மஞ்சள் நிறத்தில் உருவாகிவிடும். ஒரேயொரு விதிவிலக்கு என்னவென்றால், செம்மஞ்சள் நிற புலிகள் ஏற்கனவே ஒரு கலப்பினப் புலியாக இருக்கும்பட்சத்தில், ஒவ்வொரு குட்டியும் அரிய வகை வெள்ளைப்புலியாகவோ அல்லது செம்மஞ்சள் நிற புலியாகவோ எதுவாக வேண்டுமானாலும் இருக்கக்கூடிய 50% வாய்ப்பு இருக்கிறது.  
இரண்டு வேறுபட்ட கருமுட்டைகளைக் கொண்ட புலிகள் இனப்பெருக்கத்தில் ஈடுபடும் போது, அவற்றின் வழிதோன்றல்கள் வெள்ளைப் புலிகளாக இருக்க 25% வாய்ப்புகள் இருக்கின்றன. ஆனால் செம்மஞ்சள் நிற கலப்பின புலிகளாக இருக்கவும் வாய்ப்புகள் உள்ளன. 1970ஆம் ஆண்டில், ஷாசி மற்றும் ரவி என்று பெயரிடப்பட்ட செம்மஞ்சள் நிற புலிகள் ஜோடி, அலிப்போர் மிருகக்காட்சிசாலையில் 13 குட்டிகளை ஈன்றன; அவற்றின் மூன்று வெள்ளைப் புலிக்குட்டிகளாகும்.  
இரண்டு வெள்ளை புலிகள் இனப்பெருக்கம் செய்தால், 100 சதவீதம் அவற்றின் குட்டிகள் ஒத்தப்புணரி வெள்ளைப் புலிகளாகவே இருக்கும். ஒரேகுடும்பத்தைச் சேர்ந்தவைகளுக்கு இடையிலான புணர்ச்சியானது, ஒத்தப்புணரித்தன்மையை அதிகரிக்கிறது.  
வெள்ளை மரபணுக்கள் இல்லாத செம்மஞ்சள் நிற புலிகளோடு ஒப்பிடும் போது, பிறக்கும் போதும் சரி, பருவமடைந்த நிலையிலும் சரி வெள்ளைப் புலிகள் அளவில் மிகவும் பெரிதாக இருக்கின்றன. அவற்றின் வித்தியாசமான நிற அமைப்பிற்கு அப்பாற்பட்டு, அளவில் பெரிதாக இருப்பதும் அவற்றிற்கு ஒருவகையில் ஆதாயமாகவே இருக்கின்றன. இத்தன்மை அவற்றை பயங்கரமாக எடுத்துக்காட்டுகின்றன.  
1960-களில் புதுடெல்லி மிருகக்காட்சிசாலையின் இயக்குநர், கைலாஷ் ஷன்கலா கூறுகையில், "வெள்ளை மரபணு தேவையில்லை என்றாலும் கூட, அதன் கூட்டத்திடையே ஓர் அளவிற்கு மரபணுவைத் தக்க வைத்திருப்பதும் அவசியமாகும்" என்றார்.  
தற்போது, உலகளவில் பலநூறு வெள்ளைப்புலிகள் பிடிக்கப்பட்டிருக்கின்றன. அவற்றில் சுமார் 100 புலிகள் இந்தியாவில் இருக்கின்றன. அவற்றின் எண்ணிக்கையும் அதிகரித்து வருகிறது. வெள்ளைப்புலிக்கான அரியவகை மரபணுக்கள் வங்காளப் புலிகளிடம் இருந்து மட்டும் தான் வந்ததா அல்லது பிற சைபீரிய மூதாதையர்களிடம் இருந்தும் வந்ததா என்பது தெளிவில்லாமல் இருக்கிறது.  
வெள்ளைப்புலிகளின் இந்த வித்தியாசமான நிறஅமைப்பின் காரணமாக, இவை மிருகக்காட்சிசாலைகளிலும், ஏனைய பொழுதுபோக்கு மையங்களிலும் மிகவும் பிரபலமாகி வருகின்றன. இரண்டு வெள்ளைப்புலிகளை உயிர்கலப்பு செய்விப்பதிலும், அவற்றை வித்தைகளைச் செய்து காட்ட பயிற்சி அளிப்பதிலும் சீய்க்ஃபெரட் & ராய் மிகவும் பிரபலமானவர்கள்.  
ரோன் ஹாலிடே, ஜாய் ஹாலிடே மற்றும் சக் லிஜ்ஜா ஆகிய முப்பெரும்குழு புலிகளைக் கொண்டு வித்தைக் காட்டும் நிகழ்ச்சி ஒன்றை HBO ஆவணப்படமாக செய்தார்கள். அவர்கள் ஒரு வெள்ளைப்புலியுடன் இந்த நிகழ்ச்சியை நடத்திய போது அதில் இரண்டு நபர்கள் கொல்லப்பட்டார்கள்.
# வெள்ளைப் புலி

## வெள்ளை சைபீரியன் புலிகள்

இருபதாம் நூற்றாண்டின் மத்தியில் காட்டு சைபீரிய புலிக்கூட்டம் ஏறக்குறைய வழக்கத்தில் இல்லாமல் போகும் நிலை ஏற்பட்டது.  
ஒரு வெள்ளை வங்காளப்புலியின் இயற்கையான பிறப்பு இன்றும் கூட காட்டில் மிகவும் அரிய நிகழ்வாக தான் இருக்கிறது. 10,000 காட்டுப்புலிகள் பிறந்தால் அவற்றில் சுமார் ஒன்றேயொன்று தான் ஒரு வெள்ளைப்புலியாக இருக்க சாத்தியம் இருப்பதாக கணிப்புகள் எடுத்துக்காட்டுகின்றன.  
வெள்ளைப்புலியானது ஒரு துணைஉயிரின புலியாக கருதப்படுவதில்லை, மாறாக இப்போதிருக்கும் துணைஉயிரின புலிகளின் ஒரு சடுதிமாற்றத்தால் ஏற்பட்ட மாற்றமாகவே கருதப்படுகின்றன. வெள்ளைப்புலிகளின் பிரபலத்தன்மையால், அது பார்வையாளர்களை மிருகக்காட்சிசாலைக்குக் கவர்ந்திழுக்கிறது. அத்துடன் அது புலிகள் மற்றும் அவற்றின் சூழ்நிலைகள் பற்றிய விழிப்புணர்வை உயர்த்தவும் உதவுவதாக நம்பப்படுகிறது.
# வெள்ளைப் புலி

## வரிகள் இல்லாத வெள்ளைப்புலிகளும், தங்கநிற வரிகளுடனான புலிகளும்

மரபணு கூடுதலாக இருக்கும்பட்சத்தில் ஒரு வெள்ளைப்புலியின் மீதிருக்கும் வரிகளைக் கூட அது நீக்கிவிடக்கூடும். இதன் மூலம் அது முற்றிலுமாக வெள்ளை நிற மிருகமாக தோற்றமளிக்கும். 1820-ல் இங்கிலாந்தின் எக்சிட்டெர் சேலன்ஜில் இதுபோன்ற ஒரு புலி பொதுமக்களின் காட்சிக்கு கொண்டு வரப்பட்டது. "ஒரு வெள்ளைநிற புலியின் வரிகள் சிலநேரங்களில் ஒளியால் பிரதிபலிக்காமல், ஒளியின் சில குறிப்பிட்ட கோணங்களில் மட்டும் பிரதிபலிக்கும். மற்ற நிலைகளில் கண்ணுக்குத் தெரியாமல் இருக்கும்" என்று ஜார்ஜஸ் கூவியர் குறிப்பிடுகிறார். இயற்கைவாதியான ரிச்சர்டு லெடெக்கர் கூறுகையில், "இலேசான நிறத்துடனும், அதன் வழக்கமான வரிகள் சில பகுதிகளில் மங்கலாக பார்வைக்குத் தெரியும் வகையிலும் இருந்த ஒரு வெள்ளைப் புலி, சுமார் 1820-ஆண்டு எக்சிட்டெர் சேன்ஜின் பழைய மிருகக்காட்சிசாலையில் பொதுமக்களின் பார்வைக்குக் காட்சிக்கு வைக்கப்பட்டிருந்தது" என்று தெரிவித்தார்.  
சின்சின்னாட்டி மிருகக்காட்சிசாலையில் இருந்த பீம் மற்றும் சுமித்ரா என்ற இரண்டு புலிகளின் குட்டிகளில் நான்கில் ஒன்று வரிகள் இல்லாமலேயே பிறந்தன. வரிகளைக் கொண்டிருந்த வெள்ளைநிற குட்டிகள், உலகெங்கிலும் இருக்கும் மிருகக்காட்சிசாலைகளுக்கு விற்கப்பட்டன. செக் குடியரசு, ஸ்பெயின் மற்றும் மெக்சிகோ போன்ற தொலைதூரங்களில் இருக்கும் மிருகக்காட்சிசாலைகளிலும் வரியில்லா வெள்ளைப்புலிகள் காணப்படுகின்றன. அரங்க மேஜிக்காரர்களான ஷெக்ஃபெரெட் & ராய் ஆகிய இருவரும் முதன்முதலில் வரியில்லாத புலிகளைத் தேர்ந்தெடுத்து புணர்ச்சியில் ஈடுபடுத்த முயற்சி செய்தார்கள்; அவர்கள் சின்சின்னாட்டி மிருகக்காட்சிசாலையில் இருந்து வெள்ளைநிற வங்காளப்புலிகளையும் (சுமுரா, மந்த்ரா, மிரேஜ் மற்றும் அக்பர்-காபூல்) மற்றும் கௌடலாஜாரா, மெக்சிகோ (விஷ்ணு மற்றும் ஜஹான்) ஆகியவற்றுடன் அப்பொல்லோ என்றழைக்கப்பட்ட வரியில்லாத சைபீரியன் புலியையும் வாங்கினார்கள்.  
2004-ல், நீல நிற கண்களுடன், வரியில்லாத வெள்ளைப்புலி ஒன்று ஸ்பெயினின் அலிகேண்டில் ஒரு காட்டுவாழ் முகாமில் பிறந்தது. சாதாரண செம்மஞ்சள் நிற வங்காளப்புலிகள் தான் அதன் பெற்றோர்கள். அந்த குட்டிக்கு **ஆர்டிக்கோ** (Artico) (அதாவது, "ஆர்டிக்") என்று பெயரிடப்பட்டது.  
பீம் மற்றும் சுமித்தாவின் ஒரு மகளான சிய்ங்ஃபெரெய்ட்டும், ராயின் வரியில்லா வெள்ளைப் பெண்புலியான சித்தாராவும் பிரசவிப்பதற்கு முன்னால் வரைக்கும், வரியில்லாத வெள்ளைப்புலிகள் மலடுகளாகவே கருதப்பட்டன. வெள்ளைப் புலிகளிலிருந்து வழக்கத்தில் இல்லாத மங்கிய-செம்மஞ்சள் நிறப் புலிகளும் தோன்றின. இவை "தங்கநிற வரிகளுடனான புலிகள்" என்று அழைக்கப்பட்டன. இவை அரியவகையாக இருப்பதால், வரிகள் இல்லாத வெள்ளைப் புலிகளின் மரபணுக்களைக் கொண்ட செம்மஞ்சள் நிற புலிகளாக இருப்பதற்கான சாத்தியக்கூறுகள் இருக்கின்றன. இந்தியாவில் இருக்கும் சில வெள்ளைப் புலிகள் மிகவும் வெளிறியத்தன்மையுடன் வெள்ளைக்கும், செம்மஞ்சளுக்கும் இடைப்பட்ட நிலையில் இருக்கின்றன.
# வெள்ளைப் புலி

## வரலாற்று ஆவணங்கள்

1960-ஆம் ஆண்டிற்கு ஐம்பது ஆண்டுகளுக்கு முன்னரே ரீவாவின் வேட்டைக்காரர்கள் நாளேட்டில் 9 வெள்ளைப் புலிகளைப் பற்றிய குறிப்புகள் இருக்கின்றன. பம்பாய் இயற்கை வரலாற்று சமூகத்தின் இதழின் குறிப்புப்படி, 1907-ஆம் ஆண்டு முதல் 1933-ஆம் ஆண்டுக்குள் 17 வெள்ளைப்புலிகள் சுட்டுக்கொல்லப்பட்டன.  
1959-ஆம் ஆண்டு வரையில் காடுகளில் இருந்து 35 வெள்ளைப்புலிகளை ஈ.பி. ஜீ கணக்கெடுத்திருக்கிறார். இதற்கு மேலும் பல அசாமில் கணக்கிடப்படாமல் இருந்தன. அங்கே அவர் தேயிலை தோட்டம் வைத்திருந்தார். எவ்வாறிருப்பினும், அசாம் அதன் அடர்ந்த காடுகளுக்காக கருப்பு புலிகளுக்கு உகந்த வசிப்பிடமாக கருதப்பட்டது என்று ஜீ குறிப்பிட்டார். காட்டில் இருந்த சில வெள்ளைப்புலிகள், சிவப்புநிற வரிகளையும் கொண்டிருந்தன. இவை "சிவப்பு புலிகள்" என்று அழைக்கப்பட்டன. 1900-களின் தொடக்கத்தில் அசாமின் தேயிலை தோட்டத்தில் இரண்டு வெள்ளைப்புலிகள் சுட்டு கொல்லப்பட்டன. ஆர்தர் லூக், "இட்ரின்கானுவின் புலிகள்" (1954) என்பதில் எழுதுகையில் வெள்ளைப்புலிகள் குறித்து குறிப்பிடுகிறார்.  
சில பகுதிகளில், இந்த புலிகள் அப்பகுதிக்கான பாரம்பரியத்தையும் உருவாக்குகின்றன. சீனாவில், மேற்கின் கடவுள், பைஹூ (ஜப்பானில் *பியோக்கோ* மற்றும் கொரியாவில் *பியாக்-ஹோ* ) என்று போற்றப்படுகின்றன. தென்கொரியாவில், ஒரு வெள்ளைப்புலியானது கொடியில் டியாகியூக் சின்னமாக பதிக்கப்படுகிறது - வெள்ளைப்புலி கொடூரத்தைக் குறிக்கிறது, எதிரில் இருக்கும் டிரேகன் நன்மையைக் குறிக்கிறது. இந்தியாவில், ஒரு வெள்ளைப் புலியானது இந்து கடவுளின் திரு அவதாரமாகவும், அதை கொன்றவர் யாரும் ஓர் ஆண்டுக்குள் இறந்துவிடுவார்கள் என்றும் நம்பப்பட்டது. ஜாவாவில் வெள்ளைப்புலியானது மறைந்து போன இந்து அரசர்களுடனும், ஆவிகளுடனும், ஆன்மாக்களுடனும் தொடர்புபடுத்தப்பட்டிருந்ததாக கருதப்பட்டது. இது பதினேழாம் நூற்றாண்டு நீதிமன்றத்தில் பாதுகாப்பு முத்திரையாகவும் இருந்தது.  
கருமையான வரிகளுடன் கூடிய வெள்ளைப்புலிகள் இந்திய காடுகளில் மொகலாய சாம்ராஜ்ஜிய காலங்களின் (1556 - 1605) போது பதிவு செய்யப்பட்டிருக்கின்றன. அக்பரின் 1590-ஆம் ஆண்டு ஓவியத்தில், குவாலியருக்கு அருகில் வேட்டையாடும் போது, நான்கு புலிகள் வரைந்து காட்டப்படுகின்றன. அவற்றில் இரண்டு வெள்ளைப்புலிகள். இரண்டு செம்மஞ்சள் புலிக்குட்டிகளுடன் ஒரு வெள்ளைப் பெண்புலியும் இருந்ததாகக் குறிப்பிடப்படுகிறது. வெள்ளைப்புலிகள் காடுகளில் உயிர் வாழ்ந்ததாகவும், இனப்பெருக்கம் செய்ததாகவும் அதில் எடுத்துக்காட்டப்பட்டிருந்தது. இந்த படம், "இந்தியாவின் மனித-உண்பிகள்" (1984) என்ற ஒரு நேஷனல் ஜியோகிராபிக் ஆவணப் படத்தில் பயன்படுத்தப்பட்டிருந்தது. இது கோர்பெட்டின் வாழ்க்கையைப் பற்றியும், அதே தலைப்பில் அவருடைய 1957 புத்தகத்தின் அடித்தளத்தில் எடுக்கப்பட்டிருந்தது.  
1965-ல், மர்ஜோரி மெர்ரிவெதர் போஸ்டிடம் (Marjorie Merriweather Post) ஒரு வெள்ளைப்புலியின் தோலினால் செய்யப்பட்ட ஒரு பழைய ஆசனம் இருந்தது. இது வாஷிங்டன் டி.சி-யில் இருந்த அவருடைய ஹில்வுட் பண்ணையில் இருந்தது. தற்போது இது அருங்காட்சியகமாக செயல்பட்டு வருகிறது. இந்த பொருளின் வண்ணப் புகைப்படம் லைஃப் இதழின் நவம்பர் 5, 1965 இதழில் வெளியிடப்பட்டது. நேஷனல் ஜியோகிராபிக் பத்திரிக்கையின் அக்டோபர் 1975-ஆம் ஆண்டு இதழில், ஐக்கிய அரபு எமிரேட்ஸின் பாதுகாப்பு மந்திரி அவருடைய அலுவலகத்தில் ஒரு பதப்படுத்தப்பட்ட வெள்ளைப்புலியின் புகைப்படம் வெளியிடப்பட்டது. நடிகர் சீசர் ரோமிரோவும் ஒரு வெள்ளைப்புலியின் தோலை வைத்திருந்தார்.
# வெள்ளைப் புலி

## வெகுஜன கலாச்சாரம்

இலக்கியங்கள், ஒளிப்பட விளையாட்டுக்கள், தொலைக்காட்சிகள், மற்றும் குழந்தைகளுக்கான கதைப் புத்தகங்களில் வெள்ளைபுலிகள் அதிகமாக இடம்பெறுகின்றன. ஸ்வீடனின் கென்ட் ராக் இசைக்குழுவை இதற்கோர் எடுத்துக்காட்டாகக் கூறலாம். 2002-ல் அவர்களால் வெளியிடப்பட்ட *வாபென்&amp;ஆம்யுனிஷன்* (Vapen & ammunition) என்ற இசைத்தொகுப்பின் அட்டை படத்தில் அக்குழு வெள்ளைப் புலியை வெளியிட்டிருந்தது.  
அமெரிக்காவின் பிரபல சின்த்-ராக் இசைக்குழுவான தி கில்லர்ஸ் என்பதால் ஒளிப்பதிவு செய்யப்பட்ட, ‘’மனிதர்கள்’’ என்ற பாடலில் வெள்ளைப் புலியும் இடம்பெற்றிருந்தது. 1980-ல் இருந்து ஓர் அமெரிக்க கிளாம் மெட்டல் (glam metal) வாத்தியக்குழுவின் பெயராகவும் வெள்ளைப் புலி இருந்து வந்தது.  
அரவிந்த் அடிகாவின் ‘’வெள்ளைப் புலி’ என்ற நாவல் 2008-ல் புக்கர் பரிசை வென்றது. அதில் வரும் முக்கிய கதாபாத்திரமும் தன்னைத்தானே வெள்ளை புலி என்று குறிப்பிட்டுக் கொள்வதாக எழுதப்பட்டிருக்கிறது. அவர் குழந்தை பருவத்தில் தனிச்சிறப்புடன் இருந்ததாலும், மற்றவர்களை விட அவர் துடிப்பாக இருந்ததாலும் அக்கதையில் அவருக்கு அந்த புனைபெயர் அளிக்கப்படுகிறது.  
ஜூ தைகூன் (Zoo Tycoon) மற்றும் வார்கிராஃப்ட் யூனிவர்ஸ் (Warcraft universe) ஆகியவை வெள்ளைப் புலிகளைக் குறிப்பிடும் விளையாட்டுகளாகும். *மைட்டி மார்ஃபின் பவர் ரேஞ்சர்கள்* மற்றும் ஜப்பானிய சூப்பர் சென்டாய் தொடர்கள் இரண்டுமே வெள்ளைப் புலியைப் பயன்படுத்திக் கொண்டிருக்கின்றன. இவற்றின் அடிப்படையில் தான் பவர் ரேஞ்சர்கள் தொடர் அமைக்கப்பட்டிருந்தது. Power Rangers: Wild Force என்பதிலிருந்து எடுக்கப்பட்ட தி ஒயிட் ரேஞ்சரிலும், அதன் எதிர்பலமான சென்டாய்யும் கூட வெள்ளை புலியின் சக்திகளைக் கொண்டிருக்கிறது.  
கனடாவின் ஒனடாரியோவிலுள்ள, பௌமேன்வில்லே மிருகக்காட்சிசாலையில் பயிற்றுவிக்கப்பட்ட ஒரு வெள்ளைப் புலி, அனிமார்ப்ஸ் தொலைக்காட்சி தொடர்களில் நடிக்க பயன்படுத்தப்பட்டது.
# பொகெமொன்

**பொகெமொன்** (*Pokémon*) எனப்படும் ஊடக உரிமம் உலகெங்கும் உள்ள சிறுவர்களை காலமுழுவதும் கவர்ந்துள்ளது. பொகெமொனின் உரிமையாளர் சப்பானின் நின்டெண்டோ (Nintendo) நிறுவனமாகும். சதொஷி தஜிரி இதை உருவாக்கினார். நின்டெண்டொவின் இன்னொரு தயாரிப்பான மாரியோவின் பின், பொகெமொன் உலகில் அதிகமாக விற்கப்பட்ட நிகழ் விளையாட்டுகளில் இரண்டாம் இடத்தை பிடித்துள்ளது. இது அனிமே, மங்கா, விளையாட்டுப் பொருட்கள், புத்தகங்கள், மற்றும் பல ஊடகங்களாக உருவாக்கப்பட்டுள்ளது.  
முதலில் சப்பானியத்தில் 'பொகெத்தோ மொன்ஸுதா' (ポケットモンスタ) என்ற பெயரில் வெளிவந்தது. இதன்பின் ஆங்கிலத்தில் 'பொக்கெட் மொன்ஸ்டெர்ஸ்' என மாற்றபட்டது. இதன்பெயரே கற்பனையின் விலங்குகளை குறிப்பிடுகிறது.  
இதன் மிகப் பெரிய நட்சத்திரம் பிகாச்சு என்னும் மஞ்சள் நிற எலி ஆகும்.  
தற்போது இருக்கும் எட்டாவது தலைமுறையில் வந்தது சுவோட்(வாள்)  
) மற்றுஷீல்ட்ூகவசம்ரன்) என்பனவாகும்.
# முழு அக எதிரொளிப்பு

**முழு அக எதிரொளிப்பு** (*Total internal reflection*) என்பது ஒரு சமதளப் பரப்பின் செங்குத்துக் கோட்டிற்கு உள்ள மாறுநிலைக் கோணத்தை விட அதிக கோண அளவில் ஒரு ஒளிக்கதிர் ஊடக எல்லையை தொடும் ஒரு ஒளியியல் நிகழ்வு ஆகும். அந்த எல்லையின் மற்றைய பகுதியில் ஒளிவிலகல் குறிப்பெண் குறைவாக இருந்தால், எந்த ஒளியும் அந்த ஊடகம் வழியாக செல்ல இயலாது மற்றும் எல்லா ஒளியும் எதிரொளிக்கப்படும்.மாறுநிலைக் கோணம் என்பது முழு அக எதிரொளிப்பு நிகழ்வதற்கும் மேலதிக படுகோணம் கொண்டதாகும் .  
வெவ்வேறு ஒளிவிலகல் குறிப்பெண்கள் கொண்ட ஊடகங்களின் குறுக்கே ஒளி செல்லும் பொழுது, அந்த எல்லைப்பரப்பில் ஒரு பகுதி எதிரொளிக்கும், மற்றொரு பகுதி ஊடுருவும் (ஒளி முறிவு). எதிரொளி மேற்பரப்பு எல்லையை ஒலி ஊடுருவி செல்லும் படுகோண மாறுநிலைக் கோணத்தை விட அதிமாக இருந்தால் , (அதாவது கதிரானது எதிரொளி மேற்பரப்பிற்கு இணையாக சென்று மோதினால் ) , பின் அந்த எல்லையை ஒளி கடக்கயியலாது ; பதிலாக முழுதுமாக அவை எதிரொளிக்கும் அல்லது பிரதிபலிக்கும் . இது அதிக ஒளிவிலகல் குறிப்பெண் உடைய ஊடகத்தில் இருந்து குறைந்த ஒளிவிலகல் குறிப்பெண் உடைய ஊடகத்தை கடக்கும் பொழுதுதான் நடைபெறும் . உதாரணமாக , கண்ணாடியில் இருந்து வாயுவிற்கு செல்லும் பொழுது ஆனால் வாயுவில் இருந்து கண்ணாடிக்கு செல்லும் பொழுது அல்ல .
# முழு அக எதிரொளிப்பு

## ஒளியியல் விளக்கவுரை

முழு அக எதிரொளிப்பை ஒரு அரை வட்ட கண்ணாடித் துண்டை வைத்து விளக்கலாம் . அந்த கண்ணாடித்துண்டின் ஊடாக குறுகிய கதிர் பாயும் பொழுது அந்த கதிர் பெட்டியில் ஒளிப்பாதை பிரதிபலிக்கும் . அந்த அரைவட்ட கண்ணாடித்துண்டில் சென்ற கதிர் வளைந்த பகுதியில் இருந்து ஊடுருவி சென்றதால் எதிரொளிப்பு எல்லையில் பட்டு செங்கோணத்தில் வளைந்த பகுதியிலேயே எதிரொளிக்கிறது . காற்றை விட கண்ணாடியில் குறைந்த ஒளிவிலகல் குறிப்பெண் இருக்கிறதாகையால் , கண்ணாடியில் இருந்து காற்றை நோக்கி ஒளி ஊடுருவ முற்படும் பொழுது அவை முற்றிலும் எதிரொளிக்கின்றது . θc மாறுநிலைக் கோணம் என்று எடுத்துக்கொண்டால் ,  
- படுகோணம் θ < θc என்ற நிலையில் , கதிர் பிரியும் . சில கதிர் ஊடுருவும் , சில கதிர் எதிரொளிக்கும்.
- படுகோணம் θ > θc என்ற நிலையில் , கதிர் முழுதும் எல்லையில் எதிரொளிக்கும் .எதுவும் எல்லையைக் கடக்காது . இதன் பெயர் தான் முழு அக எதிரொளிப்பு .  
இந்த இயற்பியல் தன்மையே ஒளியிழைகளை பயனுள்ளதாக ஆக்குகிறது . வைரங்கள் எப்படி பிரதிபலிக்கின்றது என்பதும் , தொலைநோக்கிகள் எவ்வாறு எதிரொளிக்கின்றது என்பது இதன் அடிப்படையே ஆகும் .
# முழு அக எதிரொளிப்பு

## மாறுநிலைக் கோணம்

மாறுநிலைக் கோணம் அல்லது வரம்புக் கோணம் என்பது எந்த படுகோணம் முழு அக எதிரொளிப்பை நிகழ்த்துகிறதோ அதற்கும் மேற்பட்ட கோண அளவுகள் ஆகும் . படுகோணத்தை எதிரொளிப்பு மேற்பரப்பிற்கு செங்குத்தான கோட்டை வைத்து அளக்கவேண்டும் . மாறுநிலைக் கோணத்தை பின்வருமாறு இருக்கும் .  
:<math>\theta_c = \arcsin \( \frac{n_2}{n_1} \), </math>  
இதில் , n2 என்பது குறைந்த ஒளி உணர்வுடைய ஊடகத்தின் ஒளிவிலகல் குறிப்பெண் ; n1 என்பது அதிக ஒளி உணர்வுடைய ஊடகத்தின் ஒளிவிலகல் குறிப்பெண் ஆகும் .
# முழு அக எதிரொளிப்பு

## முழு அக எதிரொளிப்பின் பயன்பாடுகள்

- ஒளியிழை
- அரிய இருவிழியன்
- ஒளியியல் மழையறிகருவி
# முழு அக எதிரொளிப்பு

## இதனையும் பார்க்க

ஒளியியல்  
எதிரொளிப்பு  
ஒளியிழை  
ஒளி முறிவு
# மணிசங்கர் அய்யர்

**மணிசங்கர் அய்யர்** (*Mani Shankar Aiyar*) இந்திய அரசியல்வாதி மற்றும் நாடாளுமன்ற மாநிலங்களவை நியமன உறுப்பினர் ஆவார்.  
தஞ்சாவூர் மாவட்டம் திருவையாறு அருகே உள்ள காருகுடி கிராமத்தை பூர்வீகமாகக்கொண்ட இவர் லாகூரில் 10-04-1941ல் பிறந்தார். அகில இந்திய காங்கிரஸ் உறுப்பினராகவும் , அகில இந்திய காங்கிரஸ் செயலாளராகவும்,1991,1999, 2004 ஆகிய மூன்றுமுறை மயிலாடுதுறை தொகுதியிலிருந்து தேர்ந்தெடுக்கப்பட்டு நாடாளுமன்ற உறுப்பினராக பணியாற்றியுள்ளார். 2004-2009 வரை மத்திய எண்ணெய் வளத்துறை அமைச்சராகவும் பணியாற்றியுள்ளார். தற்போது நாடாளுமன்ற மாநிலங்களவை உறுப்பினராக நியமிக்கப்பட்டுள்ளார்.  
மணி சங்கர் அய்யர் 1973 ஆம் ஆண்டு சனவரி மாதம் ஆம் தேதியன்று சீக்கியப் பெண்ணான சுனீத் வீர் சிங்கை திருமணம் செய்து கொண்டார். இவர்களுக்கு 3 மகள்கள் உள்ளனர் - மூத்தவர், சுரண்யா ஐயர் ஒரு வழக்கறிஞர்; இரண்டாவது, யாமினி ஐயர் ஒரு மூத்த ஆராய்ச்சி உறுப்பினரவார்.
# எழுதுனர்

**மாற்றுச் சீட்டு**கள் வணிகத்தில் பணத்தை போல் பயன்படுத்தப்படுகின்றன. கடன் வணிக நடவடிக்கைகளில், கடனாளிகளிடமிருந்து கடன் காலக் கெடு முடிவடைந்த பின்னரே விற்பனை அல்லது சேவைக்கான கைமாறு (பணம்) கிடைக்கும். இடைப்பட்ட காலத்தில் கடனீந்தோர்களுக்கு செலுத்த வேண்டிய தெகைக்கு கடனாளியிடமிருந்து கடன் தெகைக்கு ஒரு அத்தாட்சி (Acknowledgment of Debt) ஒன்று பெற்று வழங்கப்படுகிறது. இந்த அத்தாட்சியே ”மாற்றுச் சீட்டு” (Bill of Exchange) ஆகும். மாற்றுச் சீட்டை விற்பனை செய்த வணிகர் எழுதுகிறார் எனவே அவர் ”**எழுதுனர்** அலலது **எழுதுநர்**” (Drawer) என்ப்படுகிறார். எழுதுனர் குறிப்பிட்டுள்ள கால வரம்பு தொகை போன்றவை சரிதான் என்றும் தான் எழுதுனருக்கு கடன் பட்டுள்ளதாகவும் அதனை கடனாளி கையொப்பமிட்டு ஏற்றுக் கொள்கிறார்.
# எழுதுனர்

## இதையும் காண்க

முதன்மை கடனாளி  
ஏற்குனர்
# சலுகை நாட்கள்

மாற்றுச் சீட்டுக்கு பணம் செலுத்த வேண்டிய நாள் முதிர்வு நாள் ஆகும். பொதுவாக, இது விற்பனைக் கால அளவாக (Credit Term) இருக்கும். இருப்பினும் அவ்வாறுதான் இருக்க வேண்டும் என்று கட்டாயமில்லை. ஏற்குனர் அதை வைத்திருப்பவருக்கு முதிர்வு நாளில் பணம் செலுத்தி மீட்டுக் கொள்ள வேண்டும். அனைத்து மாற்றுச் சீட்டுகளுக்கும் மாற்றுச் சீட்டு கால அளவுடன் கூடுதலாக மூன்று நாள்கள், முதிர்வு நாளுக்கு பின், பணம் செலுத்த அவகாசம் வழங்கப்படும். இக்கால அவகாசம் **சலுகை நாட்கள்** என்படுகிறது.
# சலுகை நாட்கள்

## இதையும் காண்க

- மதித்தல்
- மதிக்கப்படல்
# கணினி இடைமுக வடிவமைப்பு

இன்றைக்கு பரவலாக பயன்படுத்தப்படுகிற இணையத்தினை சிறப்பாக வடிவமைக்க **கணினி இடைமுக வடிவமைப்பு** துறை உதவுகிறது. இதற்கு பயன்படுகிற மென்பொருட்களைப் பற்றியும், அது எவ்வாறு கணினி இடைமுக வடிவமைப்பில் பங்கு பெறுகிறது என்பதைப் பற்றியும் இங்கே அறியலாம்.  
இணைய இடைமுக வடிவமைப்புக்கு தேவைப்படும் மென்பொருள்கள்
- இணைய உலாவி (Browser)
- திருத்தி (text editor)  
தேவைப்படும் தொழில்நுட்ப அறிவு
- எச்.டி.எம்.எல். (html)
- சி.எஸ்.எஸ் (css)
- ஜாவாஸ்கிரிப்ட் (javascript)
# பேர்கன் மருத்துவமனை

**பேர்கன் மருத்துவமனை** நோர்வே நாட்டின் மேற்கு கரையோரத்தில் அமைந்திருக்கும் பேர்கன் நகரத்தில் இயங்கி வரும் அரசாங்க பொது மருத்துவமனையாகும். இது பேர்கனில் இயங்கிவரும் பேர்கன் பல்கலைக்கழகத்துடன் இணைந்து இயங்கி வருவதனாலும், Haukeland என்னும் இடத்தில் அமைந்திருப்பதனாலும் **Haukeland University Hospital (HUS - Haukeland UniverstitetsSykehus)** என அழைக்கப்படுகிறது. இந்த மருத்துவமனையுடன் வேறும் பத்து மருத்துவ நிறுவனங்கள் இணைக்கப்பட்டு **Helse Bergen** எனப் பெயரிடப்பட்டு அழைக்கப்படுகிறது. இந்த 11 நிறுவனங்களிலும் மிகப் பெரியது **Haukeland University Hospital (HUS)** ஆகும். இது நோர்வேயிலுள்ள மிகப் பெரிய மருத்துவமனைகளில் ஒன்றாக இருப்பதுடன், மாற்று உறுப்பு பொருத்துதல் தவிர்ந்த ஏனைய எல்லா வகையான நோய் ஆய்வறிதல், அனைத்துவகை சிகிச்சைகளையும் அளிக்கவல்ல இடமாகவும் உள்ளது . மருத்துவமனையில் அனுமதிக்கப்படும் நோயாளிகளின் எண்ணிக்கையை வைத்துப் பார்க்கையில் இந்த மருத்துவமனையே நோர்வேயில் மிகப்பெரிய மருத்துவமனையாக உள்ளது .  
அத்துடன் பேர்கன் பல்கலைக்கழகத்தில் கல்விகற்கும் மருத்துவபீட மாணவர்களுக்கும், மருத்துவம் தொடர்பான ஏனைய பயிலுனர்களுக்கும் முறையான பயிற்சிநெறிகளை அளிப்பதற்கான இடமாகவும், மருத்துவம் தொடர்பான பல ஆய்வுகள் நடைபெறும் இடமாகவும் உள்ளது.  
கிட்டத்தட்ட 9500 ஊழியர்கள் தொழில்புரியும் இடமாகவும், 700 க்கு மேற்பட்ட மருத்துவர்களையும், 2700 தாதியர்களையும் கொண்டிருக்கும் மருத்துவமனையாக இருப்பதனால் ஸ்கான்டினாவியா நாடுகளில் மிகவும் சுறுசுறுப்பாக இயங்கும் மருத்துவமனைகளில் ஒன்றாகவும் அமைந்திருக்கிறது .  
இம்மருத்துவமனையானது பேர்கன் பல்கலைக்கழகம், நோயியல் தொடர்பான ஆய்வுகளை மேற்கொள்ளும் The Gade Institute ஆகிய இரு நிறுவனங்களுடன் இணைந்து தொழிற்பட்டு வருகின்றது.  
இந்த மருத்துவமனை 1912 ஆம் ஆண்டு ஆரம்பிக்கப்பட்டது. 17.01.2012 அன்று 100 ஆவது ஆண்டு நிறைவுநாள் விமரிசையாகக் கொண்டாடப்பட்டது.
# பேர்கன் மருத்துவமனை

## மேலும் பார்க்க

- 100 வருடக் கொண்டாட்ட படங்கள்
- பேர்கன் மருத்துவமனையின் வரலாறு [[நோர்வே மொழி]யில்]
# நாட்காட்டி (மென்பொருள்)

**நாட்காட்டி** மென்பொருள் என்பது நாட்காட்டியை மையப்படுத்தி, நிகழ்வுகள், முன்பதிவுகள், தொடர்புகள் ஆகியவற்றை மேலாண்மை செய்ய உதவும் மென்பொருள் ஆகும். தண்டர்பேர்ட், கூகிள் நாட்காட்டி, அவுட்லுக் போன்றவை நாட்காட்டி மென்பொருட்களைக் கொண்டுள்ளன.
# நாட்காட்டி (மென்பொருள்)

## நிரலாக்கம்

பல்வேறு மென்பொருட்கள் நாட்காட்டிகளை நிறுவ நிரலகங்களைக் கொண்டுள்ளன.
# விக்கிப்பீடியா:ஆலமரத்தடி/தொகுப்பு32

## இந்திய விக்கிமீடியாப் பிரிவு

விக்கிமீடியாவின் இந்தியப்பிரிவைத் தொடங்குவதற்கான ஏற்பாடுகளைக் கடந்த ஆண்டில் செய்து கொண்டிருந்தோம். இப்போது உடன்படிக்கையை எழுதி முடித்து கருத்து வேண்டி இங்கு வெளியிட்டுள்ளார்கள். உங்கள் கருத்துக்களை அதன் பேச்சுப் பக்கத்தில் பதியும்படி கேட்டுக் கொள்கிறேன். -- சுந்தர் <sup>\பேச்சு</sup> 03:49, 10 மார்ச் 2010 (UTC)
:பார்த்தேன், சுந்தர், விதிகளையும் விரைந்து படித்தேன். கருத்துகளைப் பதிவு செய்கிறேன். உறுப்பினனும் ஆகலாம் என எண்ணியுள்ளேன். வாக்களிக்க முடியும் அல்லவா?--செல்வா 04:20, 10 மார்ச் 2010 (UTC)
::கட்டாயம் செய்யுங்கள். வாக்களிக்க முடியும். -- சுந்தர் <sup>\பேச்சு</sup> 04:38, 10 மார்ச் 2010 (UTC)
# விக்கிப்பீடியா:ஆலமரத்தடி/தொகுப்பு32

## நகர்பேசி இடைமுகம்

தமிழ் விக்கிப்பீடியாவுக்கான நகர்பேசி இடைமுகத்தை மொழிபெயர்த்துள்ளேன். இங்கு சென்று சரி பாருங்கள். அளிப்புரிமைச் செய்தியை இன்னமும் மொழிபெயர்க்கவில்லை. வெறும் 25 செய்திகளே என்பதால் உடனடியாக மெய்ப்பார்த்து தேவையான மாற்றங்களைச் செய்தால் நகர்பேசிகளில் தமிழ் விக்கிப்பீடியா வலம் வரும். :) -- சுந்தர் <sup>\பேச்சு</sup> 08:01, 10 மார்ச் 2010 (UTC)
:இது தொடர்பான மின்னஞ்சல் உரையாடல் (http://lists.wikimedia.org/pipermail/wikimediaindia-l/2010-March/000467.html) அடுத்த கட்ட நடவடிக்கைகளை விவரிக்கிறது. செல்பேசிகளில் தமிழ் விக்கிப்பீடியாவைப் படிக்கும் வசதி வரும் ஆண்டுகளில் முக்கியமானது எனக் கருதுகிறேன். -- சுந்தர் <sup>\பேச்சு</sup> 08:33, 10 மார்ச் 2010 (UTC)